Resolució 154/2018, de 20 de juny
Administració: Ajuntament de Vilallonga del Camp
La legislació vigent no restringeix l'accés a informació pública a causa de què formi part d'un expedient obert; la Llei 30/1992, de 26 de novembre, de règim jurídic i procediment administratiu comú, limitava el dret d'accés als arxius i registres administratius a la documentació que formava part de procediments tancats, però aquesta previsió va ser derogada a l'entrada en vigor de la Llei 19/2013, de 9 de desembre, de transparència, accés a la informació pública i bon govern (que és bàsica) i actualment ni la legislació de transparència, ni la vigent de procediment administratiu comú (Llei 39/2015, d'1 d'octubre) no contemplen en cap dels seus preceptes el fet de què la informació sol·licitada formi part d'un procediment obert com una causa que comporti la seva denegació.
Informació de processos judicials.
Número d'expedient de la Reclamació: 167/2018
Sentit de la Resolució: Estimació.
Mentre que el Decret de l'Alcalde de 16 d'abril de 2018 inadmet la sol·licitud d'informació de la que deriva aquesta Reclamació amb l'argument que es trobaria en fase d'elaboració, l'informe municipal aportat a la GAIP el 13 de juny de 2018 justifica aquesta inadmissió en el fet que l'expedient del que forma part la informació sol·licitada és obert.
Es tracta de dues motivacions diferents, tal com es pot comprovar tot seguit.
L'article 29.1.c LTAIPBG considera que és causa d'inadmissibilitat de les sol·licituds d'informació pública el fet que la informació demanada "és en fase d'elaboració i s'ha de fer pública, d'acord amb les obligacions de transparència del Títol II, dins del termini de tres mesos".
En aquest cas, es demanen diversos documents que semblen perfectament elaborats i aprovats pels òrgans o serveis competents de l'Ajuntament, de manera que no es pot dir que cap d'ells sigui en fase d'elaboració.
A més, tampoc sembla que es tracti de documents que hagin de ser objecte de publicitat activa, que és la circumstància prevista pel precepte citat de l'LTAIPBG que estableix la inadmissibilitat de les sol·licituds d'informació que es troba en fase d'elaboració.
Tant per un motiu, com per l'altre, cal descartar la concurrència d'aquesta causa d'inadmissibilitat.
La justificació de què l'expedient del que forma part la informació encara és obert és diferent de l'anterior.
La legislació vigent no restringeix l'accés a informació pública a causa de què formi part d'un expedient obert, i així ho han posat en relleu diverses resolucions de la GAIP, a partir de la Resolució 17/2015, de 23 de desembre.
És cert que la Llei 30/1992, de 26 de novembre, de règim jurídic i procediment administratiu comú, limitava el dret d'accés als arxius i registres administratius a la documentació que formava part de procediments tancats; però aquesta previsió va ser derogada a l'entrada en vigor de la Llei 19/2013, de 9 de desembre, de transparència, accés a la informació pública i bon govern (que és bàsica) i actualment ni la legislació de transparència, ni la vigent de procediment administratiu comú (Llei 39/2015, d'1 d'octubre) no contemplen en cap dels seus preceptes el fet de què la informació sol·licitada formi part d'un procediment obert com una causa que comporti la seva denegació.
En aquest cas es demana còpia de documents que, individualment, estan acabats i aprovats, cap d'ells no es troba en fase d'elaboració, i el fet que l'expedient del que formen part estigui encara obert no justifica en absolut que se'n denegui l'accés sol·licitat.
Tot i que l'informe municipal no ho argumenta expressament, es pot deduir d'ell que el fet que s'hagi interposat recurs contenciós administratiu contra una resolució municipal que afecta directament la informació sol·licitada seria un motiu per denegar l'accés sol·licitat, ja que si la persona reclamant vol accedir-hi, pot fer-ho en el marc del procés judicial a títol de demandada.
No es pot admetre aquesta argumentació com a justificació de la denegació de la informació sol·licitada, per les raons següents.
Com ha resolt reiteradament la GAIP, el fet que un document administratiu acabi formant part d'un expedient judicial no comporta, per sí sol, cap circumstància que pugui justificar restringir-ne l'accés.
Impediria l'accés sol·licitat el fet que s'hagués declarat el secret del sumari, cosa que no consta en aquest cas.
També podria limitar l'accés si podés perjudicar la igualtat de les parts en els processos judicials, però tampoc és aquest el cas, ja que aquest límit només afecta informació elaborada expressament per a la defensa de l'Administració en un procés judicial, i aquestes característiques no semblen concórrer en cap dels documents sol·licitats.
En conseqüència, cal declarar el dret de la persona reclamant a la informació sol·licitada, malgrat que formi part d'un expedient judicial.
Sobre la base d'aquestes comunicacions i de les efectuades per les persones interessades, la GAIP ha de fer seguiment del compliment de les seves resolucions, d'acord amb el previst pels articles 48 i 49 RGAIP i per l'apartat 30 del seu Manual de reclamació, i pot adoptar les mesures que s'hi preveuen en cas d'incompliment.
Sobre la base dels antecedents i fonaments jurídics exposats, el Ple de la GAIP, en la sessió de 20 de juny de 2018, resol per unanimitat:
Els terminis establerts en aquesta Resolució per lliurar la informació s'han de comptar en dies hàbils (descomptant festius i dissabtes) i comencen a partir de l'endemà de la recepció de la seva notificació per l'Administració reclamada.